দ্বন্দ্ব সমাস

যে সমাসে প্রতিটি সমস্যমান পদের অর্থের সমান প্রাধান্য থাকে এবং ব্যাসবাক্যে একটি সংযোজক অব্যয় (কখনো বিয়োজক) দ্বারা যুক্ত থাকে, তাকে দ্বন্দ্ব সমাস বলে। যেমন: তাল ও তমাল= তাল-তমাল, দোয়াত ও কলম= দোয়াত-কলম। এখানে তাল ও তমাল এবং দোয়াত ও কলম- প্রতিটি পদেরই অর্থের প্রাধান্য সমস্ত পদে রক্ষিত হয়েছে।

দ্বন্দ্ব সমাসে পূর্বপদ ও পরপদের সম্বন্ধ বোঝানোর জন্য ব্যাসবাক্যে এবং, ও, আর - এই অব্যয় পদগুলো ব্যবহৃত হয়।বাংলা ভাষার ব্যাকরণ, নবম-দশম শ্রেণি, শিক্ষাবর্ষ:২০১৬, জাতীয় শিক্ষাক্রম ও পাঠ্যপুস্তক বোর্ড, ঢাকা, বাংলাদেশ। যেমন: মাতা ও পিতা= মাতা-পিতা, বই ও খাতা= বই-খাতা, ন্যায় ও অন্যায়= ন্যায়-অন্যায়, সহজ ও সরল= সহজ-সরল, সত্য ও মিথ্যা= সত্য-মিথ্যা।

 প্রকারভেদ 
দ্বন্দ্ব সমাস মূলত আট প্রকার:১। সমার্থক দ্বন্দ্ব: কাজ ও কর্ম= কাজ-কর্ম

★ প্রায় সমার্থক দ্বন্দ্ব: গান-বাজনা, খাল-বিল, চাষবাস২। বিপরীতার্থক দ্বন্দ্ব: দিন ও রাত= দিন-রাত
৩। বিকল্পর্থক দ্বন্দ্ব: হার অথবা জিৎ = হার-জিৎ
৪। সমাহার দ্বন্দ্ব: দুধ ও কলা= দুধ-কলা
৫। মিলনার্থক দ্বন্দ্ব: চাল ও ডাল= চাল-ডাল
৬। অলুক দ্বন্দ্ব: কাগজে ও কলমে= কাগজে-কলমে
৭। বহুপদী দ্বন্দ্ব: রূপ, রস, গন্ধ ও স্পর্শ= রূপ-রস-গন্ধ-স্পর্শ
৮। একশেষ দ্বন্দ্ব: তুমি, আমি ও সে= আমরা

 দ্বন্দ্ব সমাসের গঠন 
বিভিন্নভাবে দ্বন্দ্ব সমাস গঠিত হয়। যেমন:
১. মিলনার্থক শব্দযোগে:মা-বাপ, মাসি-পিসি, জ্বিন-পরি, চা-বিস্কুট২. বিরোধার্থক শব্দযোগে:দা-কুমড়া, অহি-নকুল, স্বর্গ-নরক ইত্যাদি৩. বিপরীতার্থক শব্দযোগে:আয়-ব্যয়, জমা-খরচ, ছোট-বড়, ছেলে-বুড়ো, লাভ-লোকসান, দিন-রাত৪. অঙ্গবাচক শব্দযোগে:হাত-পা, নাক-কান, বুক-পিঠ, মাথা-মুণ্ডু, নাক-মুখ৫. সংখ্যাবাচক শব্দযোগে:সাত-পাঁচ, নয়-ছয়, সাত-সতের, উনিশ-বিশ৬. সমার্থক শব্দযোগে:হাট-বাজার, ঘর-দুয়ার, কল-কারখানা, মোল্লা-মৌলভি, খাতা-পত্র৭. প্রায় সমার্থক ও সহচর শব্দযোগে:কাপড়-চোপড়, পোকা-মাকড়, দয়া-মায়া, ধূতি-চাদর৮. দুটি সর্বনামযোগে:যা-তা, যে-সে, যথা-তথা, তুমি-আমি, এখানে-সেখানে৯. দুটি ক্রিয়াযোগে:দেখা-শোনা, যাওয়া-আসা, চলা-ফেরা, দেওয়া-নেওয়া১০. দুটি ক্রিয়াবিশেষণযোগে:ধীরে-সুস্থে, আগে-পিছে, আকারে-ইঙ্গিতে১১. দুটি বিশেষণযোগে:ভালো-মন্দ, কম-বেশি, আসল-নকল, বাকি-বকেয়া

 বিশেষ দ্বন্দ্ব সমাস 
 অলুক দ্বন্দ্ব 

যে দ্বন্দ্ব সমাসে কোনো সমস্যমান পদের বিভক্তি লোপ পায় না, তাকে অলুক দ্বন্দ্ব বলে। যেমন: দুধে-ভাতে, জলে-স্থলে, দেশে-বিদেশে, হাতে-কলমে।
 বহুপদী দ্বন্দ্ব 
তিন বা বহু পদে দ্বন্দ্ব সমাস হলে তাকে বহুপদী দ্বন্দ্ব সমাস বলে। যেমন: সাহেব-বিবি-গোলাম, হাত-পা-নাক-মুখ-চোখ।

 আরো দেখুন 
 বাংলা ব্যাকরণ
 বাংলা ভাষা
 সমাস
 কর্মধারয় সমাস
 তৎপুরুষ সমাস
 বহুব্রীহি সমাস
 দ্বিগু সমাস
 অব্যয়ীভাব সমাস

 তথ্যসূত্র 

বিষয়শ্রেণী:সমাস